stanford-oval/wikipedia huggingface dataset:
Saloisten kirkko
Vanha kirkko

Saloisten, silloiselta nimeltään Salon, vanha kirkko rakennettiin 1490-luvun lopulla Kirkkoluodolle, hieman nykyisen kirkon eteläpuolelle, koska venäläiset olivat polttaneet aiemman kirkon vanhan vihan aikana. Ennen venäläisten tuloa kirkon arvokkaimmat esineet pyhän Olavin ja neitsyt Marian alttarikaapit veistoksineen oli ennätetty viedä turvaan ja ne pelastuivat tällä tavoin jälkipolville. Saloisten vanha kirkko oli hirsirakenteinen tukipilarikirkko, jonka länsipäädyssä oli korkea torni. Kirkon suojeluspyhimys oli Pyhä Olavi. Myös aiempi venäläisten polttama kirkko oli sijainnut samalla paikalla Kirkkoluodossa, vaikka erään perimätiedon mukaan myös Ristikari olisi vanha kirkonpaikka, Ristikari on kuitenkin noussut merestä vasta 1500-luvun alkuun mennessä.
Vuonna 1622 kirkko siirrettiin, Salonlahden mataloitumisen takia, mantereen puolelle nykyiselle paikalle. Siirron yhteydessä kirkkoa laajennettiin jatkamalla sitä keskeltä 2,5 metriä. Vuonna 1641 vaasalainen Christian Wilbrandt maalasi kirkkoon komeat seinämaalaukset. Kirkon torni kallistui pahasti vuoden 1723 myrskyssä ja piispa Herman Witte määräsi puoliksi kaatuneen tornin revittäväksi alas vuonna 1725.  Salon vanha keskiaikainen puukirkko säilyi vuoteen 1930, jolloin se tuhoutui tulipalossa kesken loppiaisaamun jumalanpalvelusta. Kirkon keskiaikainen irtaimisto onnistuttiin kuitenkin pelastamaan palosta.
Krusifiksin pelastumisesta kerrotaan seuraavanlaista tarinaa: Krusifiksi oli kiinnitetty seinään alttarin yläpuolelle, kirkon palaessa eräs paikallinen isäntä kiipesi krusifiksin luo, otti tukevan otteen ristiinnaulitusta ja ponnisti jaloillaan niin että krusifiksi irtosi seinästä ja isäntä Jeesus sylissä pudota mätkähti kirkon lattialle. Nykyisin kyseinen krusifiksi on uuden kirkon alttarilla.
Keskiajalta säilynyt esineistö

Saloisten nykyisessä kirkossa on nähtävillä edellisen kirkon palosta säilyneitä esineitä:
Pyhän Olavin puuveistos ja alttarikaappi. Hankittu Salon ensimmäiseen kirkkoon vuosien 1420–1430 vaiheilla Lyypekistä. Pelastui venäläisiltä vanhan vihan aikana ja oli vuoden 1930 palon aikana entisöitävänä, joten pelastui uudelleen.
Neitsyt Marian puuveistos ja alttarikaappi. Hankittu Salon ensimmäiseen kirkkoon Lyypekistä hieman pyhän Olavin kaappin jälkeen. Pelastunut kaksi kertaa samalla tavoin kuin edellinen.
Pietarin ja Paavalin puuveistokset ovat pohjalaista työtä noin vuodelta 1500. Alun perin myös niillä on ollut alttarikaappi.
Johannes Kastajan ja Apostoli Johanneksen veistokset ovat myös pohjalaisia ja samalta ajalta kuin edellinen.
Pyhän Birgitan veistos noin vuodelta 1480.
Tuntematon naispyhimys pohjalaista työtä noin vuodelta 1500.
Krusifiksi vuosien 1475–1500 vaiheilta.
Kaappi, jossa on ilmeisesti säilytetty ehtoollisvälineitä. Pohjalaista työtä vuoden 1500 tienoilta.
Kastepöytä.
Tapuli

Kirkon vieressä oleva tapuli on vuodelta 1785, ja sen suunnittelijaksi on mainittu kuningas Kustaa III. Tapulin on rakentanut kirkonrakentaja Jacob Rijf. Ulkoasultaan tapuli edustaa uusklassismia. Alun perin vuonna 1785 piti rakentaa barokkityylinen tapuli, mutta se ei miellyttänyt kuningas Kustaa III:ta ja hän luonnosteli nykyisen tapulin. Alun perin vuonna 1783 tapuli oli avonainen neljän joonialaisen puisen pylvään kannattelema katos. 1800-luvulla rakennelma nostettiin puiselle 2,3 m korkealle jalustalle ja vuorattiin laudoilla ja varustettiin luukuilla, jolloin se sai nykyisen muotonsa. Tapulissa on kolme kelloa. Paikalla on ollut tapuli myös aiemmin.
Tapuli > Kirkonkellot

Isonvihan aikana venäläiset veivät Salon seurakunnan kirkonkellot. Perimätieto kertoo, että ne olisi viety Terijoen seurakuntaan. Nykyisin Saloisten kellotapulissa on kolme kelloa. Vanhin kelloista on vuodelta 1737, ja sen on lahjoittanut raahelainen porvari Hendrich Kröger, jonka vaimo oli sukua Salon Juusolan talonväelle. Kellossa on ruotsinkielinen kirjoitus, joka kuuluu suomennettuna seuraavasti:
Yhdellä sivulla:
»Jumalan ja kuninkaan armosta minut on valittu kutsumaan kappelia Salo nimeltään, Jumala suokoon jokaisen väsymättä saapua Herran pyhään huoneeseen ja siellä sydämestään tarkastella todellista elämän valoa.»
Toisella sivulla:
»Jumala siunatkoon kuningas Fredrik ensimmäistä ja kuningatartamme. Meidän Fahlenius ja Frölich saakoon rauhan taivaan asunnossa. Georg Ståhlberg, Montin ja Winqvist voivat vielä toivoa. Minun toivoni on, Jumala suokoon saavuttaa taivallisen ilon.»
Alareunassa:
»Valanut G. Meyer Tukholmassa ja tilannut Hend. Kröger.»
Toinen kello on hankittu suuren kirkkoriidan jälkeen vuonna 1764, kirkkoherrana oli silloin, tunnettu Saloisten historian kirjoittaja, Thomas Stenbäck. Hän laati kelloon seuraavan suomenkielisen kirjoituksen:
»Tämä kello on wanha Salon
Ämä kircon, pienexi Cappeliseura

Cunnaxi äänehen cahden kylän

Salon ia Piehingin asuwaisten

culutuxella ostettu wuonna

1764. silloin oli täsä kirkcoherra

Thomas Stenbäck ia Cappalaisna
Petrus Groen.»
Valajasta sanotaan:
»Walettu cuningalliselda
Styckein walaialda directeurildä

Gerhard Meyerilda Stockholmissa
wuonna 1764»
Lisäksi Stenbäck laati kelloon seuraavan runon:
»Oli äsken äänettömään
kircon meno menemesä

Emä wanha Waipumasa

kirco sarelta Salosten

Mutta awulla autettu

taas on ylös ylimeisen

Saatu sanan saarna soimaa
Loppuun asti asiallisesten.»
»Tulin minä mielellääni
Tädä äänehen lisäämään

Huocauxin herättämään

Pyyteämään pyhiin litoihin

Walkian waarois waromaan

Cuolon töitä cuuluttamaan

Siuna Salon seuracundaan
Autuun armias andaija»
Kellon yläreunassa lukee:
»Jolla on corvat cuulla, se Cuulcoon, Luc. 88.»
Kolmas kello hankittiin vuonna 1943, koska molemmat vanhat kellot halkesivat. Vanhat kellot oli aiemmin sijoitettu uuden kirkon torniin ja kiinnitetty tiukasti paikoilleen, koska torni ei kestänyt niiden heilumista. Vanhat kellot korjattiin myöhemmin ja sijoitettiin yhdessä uuden kanssa takaisin tapuliin. Uusi kello on valettu Tampereella Lokomon tehtaalla, ja siinä on kirjoitus:
»Minä itken kuolleita ja kutsun eläviä.»
Vaivaisukko

Saloisten kirkon vaivaisukko, joka on ollut aiemmin nähtävänä Saloisten kotiseutumuseossa Arkkukarissa, siirrettiin kesällä 2009 perinteiselle paikalleen tapulin ovelle. Se on 162 cm pitkä ja hattupäinen ja se on ollut alun perin kiinnitettynä tapulin seinään. Ukon on tehnyt Abraham Tervaluoto vuonna 1853 ja korjannut Valtteri Hyväri vuonna 1968. Se oli käytössä vielä uuden kirkon alkuaikoina, mutta siirrettiin sitten varastoon ja lahjoitettiin vuonna 1967 Saloisten kotiseutumuseolle. Vaivaisukko on sittemmin palautettu paikalleen tapulin seinustalle.
Urut

Saloisten kirkon urut ovat 16-äänikertaiset, ja ne on rakentanut Erolan urkurakentamo Nummelasta vuonna 1983.
Lasimaalaukset

Kirkon alttaripäädyn lasimaalaukset on tehnyt Onni Oja vuonna 1979. Vasemmanpuoleinen on nimeltään Piinattu-nöyryytetty ja oikeanpuoleinen Vapautettu.
Sankarimuistomerkki

Sankarihautojen vieressä on Ensio Seppäsen tekemä pronssinen sotilasta esittävä patsas sekä risti. Muistomerkki on valmistunut vuonna 1971.
Kirkkoherrat

Keskiajan Salosta on säilynyt vain kahden kirkkoherran nimet, muuten luettelo on varsin täydellinen, kiitos kirkkoherra Martinus Peitziuksen ja hänen poikansa Gabriel Peitziuksen laatiman ns. Codex Peitziuksen.
Kirkkoherrat > Salon emäseurakunta

Pietari Jaakonpoika 1430-luvulla.
Hans Nicolai 1470-luvulla.
Niilo 1538–1548.
Petrus Simonis 1549–1560.
Henricus Laurentii Svart eli Musta 1561–1565, paikallista Fordell sukua.
Henricus Olai Rödh (Uhlåträskensis) eli Puna-Heikki 1566–1582.
Ljungo Thomae Limingius 1581–1592, tunnetaan myös lain käännöksestään.
Johannes Marci Urus (Tamlander) 1592–1604.
Matthaeus Georgi Matthesius Halicoensis 1603–1623.
Johannes Thomae Londinus 1624–1668.
Matthias Johannis Salonius 1668–1690.
Kirkkoherrat > Raahen-Salon kirkkoherrakunta

Johannes Prochman 1691–1721 asui Salon pappilassa ja hoiti ainakin Westzynthiuksen sairastellessa kirkkoherran tehtäviä, oli kuitenkin virallisesti Siikajoen kirkkoherra.
Magnus Gabrielis Westzynthius 1691–1692.
Petrus Portinus 1692–1696.
Martinus Henrici Peitzius 1697–1726, laati poikansa apulainen Gabrielin kanssa Codex Peitziuksen.
Anders Wijnquist 1728–1736.
Gustaf Bogman 1738–1756.
Thomas Stenbäck 1757–1773, kirjoitti Historiallisia kuvauksia Raahesta ja Saloisista kirjan.
Johan Simelius 1774–1792.
Jakob Carp 1790–1801.
Jonas Cajanus 1803–1817.
Gabriel Borg 1818–1825.
Johan Gyllenberg 1826–1843.
Hans Nyman 1845–1850.
Konstantin Törnudd 1853-1858.
Karl Kristian Lindfors 1861–1866.
Edvart Wilhelm Borg 1869–1886.
Knut Fredrik Durchman 1888–1919.
Kirkkoherrat > Saloisten seurakunta

Oskari Aarnio 1923–1928.
Eino Heinemann 1928–1929.
Gunnar Olander 1929–1930.
Oskar Heikinheimo 1930–1931.
Reino Niininen 1931.
L. Ruskomaa 1931–1945.
Heikki A. Anttila 1945–1952.
Kauko Kärkkäinen 1953–1964.
Martti Ruotsalainen 1964–1966.
Ilkka Tapio Silvola 1967–1969.
Niilo Olavi Suikkari 1970–1972.
Kauko Ahola 1972–1999.
Tuomo Matala 1999–.
Nykyisen yhdistyneen Raahen, Saloisten ja Pattijoen seurakunnan kirkkoherrana jatkaa Tuomo Matala.
Aiheesta muualla

Kuvia tai muita tiedostoja aiheesta Saloisten kirkko Wikimedia Commonsissa
Raahen matkailuoppaat (Arkistoitu – Internet Archive)
Saloisten kirkon tapuli (rakennusperintörekisteri) Kulttuuriympäristön palveluikkuna kyppi.fi. Museovirasto.
Saloisten vanha kirkko kuvattuna vuonna 1927 (tai 1924).
Sanna Saarinen

Sanna Saarinen voi viitata johonkuhun seuraavista:
Sanna Saarinen, jalkapalloilija
Sanna Saarinen, koripalloilija
Sanna Saarinen, taiteilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sanna Saarinen”, voi hakea sivunnimihaulla, laajalla sivunnimihaulla tai tekstihaulla.
Chris DeSousa

| Chris DeSousa |
| --- | --- |

Henkilötiedot
Syntynyt: 19. lokakuuta 1990 (ikä 33) Mississauga, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  175 cm
Paino:  86 kg
Seura
Seura:  EHC München
Sarja:  DEL
Pelaajaura
Pääsarjaura:  2017–
Aik. seurat:  Indy Fuel (ECHL) Rockford IceHogs (AHL) HC Bolzano (EBEL) Vienna Capitals (EBEL) Sport (SML) Rögle BK (SHL) Luleå HF (SHL) Grizzlys Wolfsburg (DEL)
Christopher DeSousa (s. 19. lokakuuta 1990 Mississauga, Ontario, Kanada) on kanadalainen jääkiekkoilija, joka pelaa Saksan DEL-liigajoukkue EHC Münchenissä. Hän on pelipaikaltaan keskushyökkääjä, mutta DeSousa osaa pelata myös laidassa.
Ura > Maajoukkueura

| Mitalit> Maa:   Kanada.Miesten jääkiekko.Talviuniversiadit  | Mitalit> Maa:   Kanada.Miesten jääkiekko.Talviuniversiadit  | Mitalit> Maa:   Kanada.Miesten jääkiekko.Talviuniversiadit  | Maa:   Kanada> Miesten jääkiekko. |
| --- | --- | --- | --- |
|  Kultaa | Trentino 2013 | jääkiekko |  |
DeSousa edusti Kanadaa talviuniversiadeissa vuonna 2013, jolloin hän voitti kultaa. DeSousa voitti koko turnauksen jäähypörssin 56 minuutillaan.
Pelityyli

DeSousan aiemman seuran, SM-liigajoukkue Vaasan Sportin urheilutoimenjohtaja Markus Jämsän mukaan hän on erittäin monikäyttöinen pelaaja, joka on myös jalkava ja kamppailuvoimainen pelaaja, joka taklaa, taistelee ja pelaa vahvasti maalin edessä. Jämsän mukaan DeSousa hyökkäystaitojensa lisäksi myös puolustaa tunnollisesti ja antaa kaikkensa joukkueelle.
Conwyn rautatieasema

Conwyn rautatieasema on rautatieasema Conwyn kaupungissa Conwyn county borough’n alueella, Walesissa. Se sijaitsee North Wales Coast Linen varrella.
Asema avattiin 1. toukokuuta 1848 nimellä Conway. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja sulkeminen tapahtui lopulta 14. helmikuuta 1966. Se avattiin uudelleen nykyisellä nimellään 29. kesäkuuta 1987.
Asemaa käytti 57 006 matkustajaa kaudella 2017–2018.
Conwayn asema vuonna 1962.
Chris Daughtry

Chris Daughtry esiintymässä vuonna 2015.
Christopher Adam ”Chris” Daughtry (s. 26. joulukuuta 1979) on yhdysvaltalainen laulaja ja rockmuusikko, joka sijoittui neljänneksi American Idol -laulukilpailun viidennellä tuotantokaudella vuonna 2006. Kilpailun jälkeen hän perusti Daughtry-nimisen yhtyeen.
American Idol

Daughtry lauloi American Idolin koelauluissa Denverissä, Coloradossa kappaleen ”The Letter”. Tuomareista Paula Abdul ja Randy Jackson halusivat Daughtryn jatkoon, mutta Simon Cowellin mielestä hän lauloi hätäisesti ja häneltä puuttui karismaa. Äänienemmistöllä Daughtry kuitenkin pääsi jatkoon.
Chris pääsi myös semifinaaliin ja vakuuttavien suoritusten jälkeen Cowellkin alkoi vakuuttua. Finaaleissa Chris päätyi neljänneksi. Hän putosi kilpailusta 10. toukokuuta 2006, mikä oli yllätys niin monelle katsojalle kuin hänelle itselleenkin. Finaalissa Daughtry pääsi myös esiintymään lempiyhtyeensä Liven kanssa kappaleella ”Mystery”.
American Idolin jälkeen Daughtry sai Fuel-yhtyeeltä tarjouksen laulajan paikasta. Hän päätti kuitenkin perustaa oman yhtyeensä ja solmi levytyssopimuksen BMG:n kanssa. Tuoreen Daughtry-yhtyeen esikoisalbumi, Daughtry, julkaistiin marraskuussa 2006.
American Idol > Kappaleet

Semifinaalissa Chris lauloi Bon Jovin kappaleen ”Wanted Dead or Alive”, Seetherin kappaleen ”Broken” ja Fuelin kappaleen ”Hemorrhage”.
American Idol > Kappaleet > Finaalit

14. maaliskuuta oli teemana Stevie Wonder. Chris lauloi kappaleen ”Higher Ground”.
21. maaliskuuta teemana oli 1950-luku. Chris valitsi kappaleekseen Johnny Cashin ”I Walk the Linen”.
28. maaliskuuta teemana oli 2000-luku ja Chris lauloi Creedin kappaleen ”What If”.
4. huhtikuuta vuorossa oli countryteema. Chris lauloi Keith Urbanin kappaleen ”Making Memories of Us”.
11. huhtikuuta teemana oli Queen ja Chrisin kappalevalinta oli ”Innuendo”.
18. huhtikuuta teemana oli yhdysvaltalainen laulukirja. Chris valitsi kappaleekseen Louis Armstrongin ”What a Wonderful Worldin”.
25. huhtikuuta Chris lauloi Bryan Adamsin kappaleen ”Have You Ever Really Loved a Woman?”. Teemana oli parhaat rakkauslaulut.
2. toukokuuta oli vuorossa oman syntymävuoden kappaleet. Chris lauloi Styxin ”Renegaden” ja Shinedownin ”I Dare Youn”.
9. toukokuuta oli Elvis Presley -teema. Chris lauloi kappaleet ”Suspicious Minds” ja ”A Little Less Conversation”.
Aiheesta muualla

Kuvia tai muita tiedostoja aiheesta Chris Daughtry Wikimedia Commonsissa
Daughtryn kotisivut
Chris Daughtry Myspacessa (englanniksi)
Scott Walker

Scott Walker -nimisiä henkilöitä:
Scott Walker (s. 1973), kanadalainen jääkiekkoilija
Scott Walker (1943–2019), yhdysvaltalainen muusikko
Scott Walker (s. 1967), yhdysvaltalainen poliitikko, Wisconsinin kuvernööri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Scott Walker”, voi hakea sivunnimihaulla, laajalla sivunnimihaulla tai tekstihaulla.
Sanna Saarinen (koripalloilija)

| Sanna Saarinen> Henkilötiedot |
| --- | --- |
Koko nimi:  Sanna Saarinen
Syntynyt: 13. tammikuuta 1979 (ikä 45)
Kansalaisuus:   Suomi
Koripalloilija
Pelipaikka:  Sentteri
Pituus:  185 cm
Pelaajaura
Seurajoukkueet
1996–1997 1998–2002 2002–2003 2006–2008:   Korinokia  Forssan Alku  Salon Palloilijat  ToPo II
Sanna Saarinen (s. 13. tammikuuta 1979) on suomalainen kilpauransa päättänyt koripalloilija.
Kankaanpään Urheilijoiden kasvatti Saarinen pelasi naisten SM-sarjassa viisi kautta ja lisäksi kaudella 2001–2002 yhden ottelun. Vuosina 2006–2008 hän pelasi I-divisioonaa Torpan Poikien kakkosjoukkueessa. Vuonna 2009 Saarinen voitti Alussa Suomen mestaruuden. Saarinen kuuluu Suomen naisten pääsarjahistorian eniten heitontorjuntoja tehneisiin pelaajiin, ja hän voitti sarjan koko kauden torjuntakuningattaruuden kausilla 1996–1997 ja 2002–2003. Saarinen pelasi myös viisi B-tyttöjen maaottelua.
Confide in Me (albumi)

| Confide in Me Kylie Minogue |
| --- | --- | --- |

Kokoelmalevyn tiedot
 Julkaistu: 25. toukokuuta 2002
 Tyylilaji: Pop, dancepop, synthpop
 Kesto: 77.57
 Levy-yhtiö: Deconstruction Records
Kylie Minoguen muut julkaisut
| Hits+ 2000 | Confide in Me 2002 | Greatest Hits 1987–1999 2003 |
Confide in Me on Kylie Minoguen kokoelmalevy, joka julkaistiin toukokuussa 2002. Se koostuu albumien Kylie Minogue (1994) ja Impossible Princess (1997) kappaleista. Single "Breathe" ei sisältynyt levylle.
Kappalelista

"Put Yourself in My Place" – 4:56
"Some Kind of Bliss" – 4:16
"Surrender" – 4:27
"If I Was Your Lover" – 4:47
"Limbo" – 4:07
"Did It Again" – 4:24
"Through the Years" – 4:22
"Too Far" – 4:46
"Say Hey" – 3:40
"Time Will Pass You By" – 5:28
"Cowboy Style" – 4:48
"Falling" – 6:46
"I Don't Need Anyone" – 3:15
"Dreams" – 3:46
"Jump" – 4:05
"Drunk" – 4:01
"Confide in Me" – 5:52
Aiheesta muualla

Kylie Minoguen virallinen sivusto (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Conwyn linna

| Conwyn linna> Conwy Castle |
| --- | --- |

Koordinaatit:  53°16′48″N, 3°49′32″W
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Conwyn linna, Conwy Castle (kymriksi Castell Conwy) on keskiaikainen linnoitus Conwyssa Walesin pohjoisrannikolla. Conwyn linnan rakennutti Walesin valloituksen jälkeen vuosina 1283–1289 kuningas Edvard I lujittaakseen valtaansa Walesissa. Linna rakennettiin suuremman projektin yhteydessä osaksi Conwyn kaupunginmuureja. Seuraavina vuosisatoina linnalla oli suuri merkitys monissa sodissa. Se kesti Madog ap Llywelynin piirityksen talvella 1294–95, ja se oli Rikhard II:n turvapaikka 1399, ja vuonna 1401 sitä pitivät vallassaan Owain Glyndŵrille uskolliset joukot.
Conwyn linnan ja kaupunginmuurin rekonstruktio 1300-luvun alun asuun.
Edward keksi nimittää Conwyssä syntynyttä poikaansa Walesin prinssiksi, joka on nykypäivään asti säilynyt kruununperijän arvonimi.
Linnasta vastaa Cadw. Vuonna 2010 linnassa kävi matkailijoita 186 897.
Aiheesta muualla

Kuvia tai muita tiedostoja aiheesta Conwyn linna Wikimedia Commonsissa
Cheick Sallah Cisse

| Mitalit> Maa:   Norsunluurannikko.Miesten taekwondo. Olympialaiset  | Mitalit> Maa:   Norsunluurannikko.Miesten taekwondo. Olympialaiset  | Mitalit> Maa:   Norsunluurannikko.Miesten taekwondo. Olympialaiset  | Maa:   Norsunluurannikko> Miesten taekwondo. |
| --- | --- | --- | --- |
|  Kultaa | Rio 2016 | 80 kg |  |
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 | 80 kg |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Port Said 2016 | 80 kg |  |
|  Pronssia | Tunis 2014 | 80 kg |  |
Cheick Sallah Cisse (s. 19. syyskuuta 1993) on norsunluurannikkolainen taekwondon olympiavoittaja.
Cisse voitti Rio de Janeiron olympialaisissa 2016 kultaa alle 80 kg:n painoluokassa kukistettuaan loppuottelussa britti Lutalo Muhammadin pistein 8–6. Tämä oli Norsunluurannikon kaikkien aikojen ensimmäinen olympiakulta.
Cisse voitti alle 80-kiloisissa kultaa Afrikan kisoissa 2015. Taekwondon Afrikan-mestaruuskilpailuissa hän on saavuttanut samassa painoluokassa kultaa 2016 ja pronssia 2014. Universiadeissa hän sai hopeaa 2015.
Christel Rönns

Christel Rönns (s. 7. elokuuta 1960) on suomenruotsalainen graafinen suunnittelija ja kuvittaja, joka on erikoistunut lastenkirjojen kuvitukseen. Kuvittamisen ohella hän on myös kirjoittanut lastenkirjoja. Vuonna 2012 hän voitti Finlandia Junior -palkinnon teoksestaan Det vidunderliga ägget. Hänen kuvittamansa teos on ollut Finlandia Junior -ehdokkaana myös vuosina 2000, 2003, 2006, 2007 ja 2010.
Rönns opiskeli Tampereen teknillisen korkeakoulun arkkitehtiosastolla vuosina 1979–1984 kuitenkaan valmistumatta. Myöhemmin hän vaihtoi alaa ja valmistui taiteen maisteriksi vuonna 2000. Rönns on kuvittanut kaikkiaan noin 60 kirjaa, joista hän on myös kirjoittanut kolme. Ensimmäiset kaksi omaa teostaan hän kirjoitti sekä suomeksi että ruotsiksi, mutta Det vidunderliga ägget julkaistiin alun perin vain ruotsiksi. Finlandia Junior -palkinnon saamisen jälkeen se ilmestyi myös suomeksi. Käännöksen teki Mirjam Ilvas. Hän on kirjoittanut ja kuvittanut myös novellin ”Noutaja”, joka on julkaistu kolmessa osassa monessa suomalaisessa lehdessä. Novelli oli osa Suomen kahdeksasluokkalaisten valtakunnallista ”Luetko Sinä?” -kampanjaa.
Rönnsin puoliso on Saku Heinänen, ja heillä on kaksi lasta.
Teokset

Helmi saa kodin. Otava, 2002. / Pärlemo får ett hem. Söderström, 2002.
Tarina liehupartaisesta pikku sedästä. Tammi, 2003. / Den lilla farbrorn med det långa skägget. Söderström, 2003.
Perin erikoinen muna. Schildts & Söderströms, 2012. / Det vidunderliga ägget. Söderströms, 2012.
Palkinnot ja tunnustukset

Vuoden kirjavalioiden kunniamaininta 2003
Kylli Kosken satavuotisjuhlapalkinto 2006
WSOY:n kirjallisuussäätiön tunnustuspalkinto 2007
Finlandia Junior 2012
Aiheesta muualla

Kotisivut
Sibirskajan metroasema

| Sibirskaja> Сибирская |
| --- | --- |

 Novosibirskin metro 
Perustiedot
Metrolinjat:  Dzeržinskaja linja
Sijainti:  55.04195°N, 82.92095°E
Paikkakunta:  Novosibirsk, Venäjä
Avattu:  31. joulukuuta 1987
Rakenne
Tyyppi:  tunneliasema
Sibirskaja (ven. Сибирская) on yksi Novosibirskin metron asemista. Se avattiin 31. joulukuuta 1987.
Charley Horse

Charley Horse on Throw Rag -yhtyeen laulajan uusi yhtye.
Jäsenet

Sean "Zezo" Wheeler - laulu
Chopper Franklin - kitara
Pitstop Tragedy - kitara
Corey Parks - basso
Dino Fury - rummut
Diskografia

Unholy Roller - 2005
Aiheesta muualla

Charley Horsen viralliset sivut (Arkistoitu – Internet Archive) (englanniksi)
Charley Horse Myspacessa (englanniksi)